2024 m. gruodžio 19 d. Teisingumo Teismo (antroji kolegija) sprendimas bylose (Oberverwaltungsgericht für das Land Nordrhein-Westfalen (Vokietija) prašymas priimti prejudicinį sprendimą) RL (C-185/24), QS (C-189/24) / Bundesrepublik Deutschland
(Sujungtos bylos C-185/24 ir C-189/241, Tudmur2 )
(Prašymas priimti prejudicinį sprendimą – Prieglobsčio politika – Reglamentas (ES) Nr. 604/2013 – 3 straipsnio 2 dalis – Prieglobsčio prašytojo perdavimas valstybei narei, atsakingai už tarptautinės apsaugos prašymo nagrinėjimą – 4 straipsnis – Europos Sąjungos pagrindinių teisių chartija – Rizika patirti nežmonišką ar žeminamą elgesį – Realios nežmoniško ar žeminamo elgesio rizikos, kylančios dėl prieglobsčio procedūros ir tarptautinės apsaugos prašytojų priėmimo sąlygų sisteminių trūkumų atsakingoje valstybėje narėje, įrodinėjimo būdai ir standartas – Atsakingos valstybės narės sprendimas sustabdyti prieglobsčio prašytojų perėmimą savo žinion ir atsiėmimą)
Proceso kalba: vokiečių
Prašymą priimti prejudicinį sprendimą pateikęs teismas
Oberverwaltungsgericht für das Land Nordrhein-Westfalen
Šalys pagrindinėje byloje
Pareiškėjai: RL (C-185/24), QS (C-189/24)
Atsakovė: Bundesrepublik Deutschland
Rezoliucinė dalis
2013 m. birželio 26 d. Europos Parlamento ir Tarybos reglamento (ES) Nr. 604/2013, kuriuo išdėstomi valstybės narės, atsakingos už trečiosios šalies piliečio arba asmens be pilietybės vienoje iš valstybių narių pateikto tarptautinės apsaugos prašymo nagrinėjimą, nustatymo kriterijai ir mechanizmai, 3 straipsnio 2 dalies antra pastraipa
turi būti aiškinama taip:
negali būti pripažinta, kad valstybės narės, kuri pagal šio reglamento III skyriuje įtvirtintus kriterijus paskirta atsakinga, prieglobsčio procedūra ir prašytojų priėmimo sąlygos turi sisteminių trūkumų, dėl kurių esama nežmoniško ar žeminamo elgesio, kaip tai suprantama pagal Europos Sąjungos pagrindinių teisių chartijos 4 straipsnį, rizikos, vien dėl to, kad ši valstybė narė vienašališkai sustabdė šių prašytojų perėmimą savo žinion ir atsiėmimą.
Tokia išvada gali būti padaryta tik išanalizavus reikšmingą informaciją remiantis objektyviais, patikimais, tiksliais ir tinkamai atnaujintais duomenimis.
____________
1 OL C, C/2024/3893.
1 Šios bylos pavadinimas išgalvotas. Jis neatitinka jokios bylos šalies tikrojo vardo, pavardės ar pavadinimo.